Gjyqi ndaj Paul Manafort, ish menaxheri i fushatës së Donald Trumpit
Gjyqi ndaj zotit Manafort, që fillon më 31 korrik në Aleksandria të shtetit Virxhinia, do të ndiqet me vëmendje.
Para se t’i bashkohej fushatës presidenciale të zotit Trump në mars të vitit 2016, Paul Manafort ishte konsulent dhe lobist në Uashington. Emri i tij nuk ishte shumë i njohur. Para zëvendësimit në gusht të vitit 2016, ai ishte menaxheri i fushatës së zotit Trump, në atë kohë i emëruari si kandidat presidencial i republikanëve. pati thënë atëhere Trump. Përgjegjësia e re e zotit Manafort tërhoqi vëmendjen e medias për bizneset e tij jashtë vendit, sidomos për punën e tij si konsulent i ish presidentit pro-rus të Ukrainës, Viktor Yanukovich. FBI-ja e ka patur nën vëzhgim zotin Manafort që nga viti 2014. Vitin e kaluar, agjentë të FBI-së e bastisën shtëpinë e tij, si pjesë e hetimit që po zhvillohej ndaj Prokurorit Special Robert Mueller, për mundësinë e bashkëpunimit të fushatës së zotit Trump me Rusinë. Për këtë arsye, ndaj tij u ngritën një numër akuzash dhe në qershor të këtij viti ai u burgos, për pengim të drejtësisë dhe ndërhyrje tek dëshmitarët. Pa humbur kohë, Trump e minimizoi rolin e Manafortit në fushatën e tij: – tha Trump. Ish ndihmësi i biznesit i zotit Manafort dhe zëvendës menaxheri i fushatës Trump, Rick Gates, ka pranuar fajësinë për përpjekje për komplot kundër Shteteve të Bashkuara dhe se ka gënjyer hetuesit. Tani ai është duke bashkëpunuar me një hetim federal lidhur me rolin e Rusisë në zgjedhje. Prokurorët thonë se Manafort, me ndihmën e zotit Gates, ka pastruar para me vlerën e më tepër se 30 milionë dollarëve dhe se i ka përdorur fondet nga llogari bankare sekrete jashtë vendit, për të patur një jetë luksoze. Asnjëra prej akuzave kundër zotit Gates, apo Manafort, nuk lidhen me ndërhyrjen ruse në zgjedhjet amerikane. Rusia ka mohuar ndëryrjen në zgjedhje. Ukraina gjeti dokumente, ku premtoheshin pagesa me shumën e më tepër se 12 milionë dollarëve në kesh nga Partia pro-ruse e Rajoneve. Por nuk ka fakte që Manafort t’i ketë marrë paratë. - thotë zyrtarja a Byrosë Anti-korrupsionit e Ukrainës. Manafort ka mohuar të ketë marrë pagesa në para kesh. Gjyqi ndaj tij do të ndiqet me kujdes, ngaqë atje mund të zbulohen fakte të reja nga rreth 30 dëshmitarë.